CELEX: 62020TN0651
Language: sl
Date: 2020-10-23 00:00:00
Title: Zadeva T-651/20: Tožba, vložena 23. oktobra 2020 – KL/EIB

21.12.2020   
            
            
               SL
            
            
               Uradni list Evropske unije
            
            
               C 443/28
            
         
      Tožba, vložena 23. oktobra 2020 – KL/EIB
      (Zadeva T-651/20)
      (2020/C 443/33)
      Jezik postopka: francoščina
      
         Stranki
      
      
         Tožeča stranka: KL (zastopnici: L. Levi in A. Champetier, odvetnici)
      
         Tožena stranka: Evropska investicijska banka
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  to tožbo razglasi za dopustno in utemeljeno;
               
            
                  —
               
               
                  zato razglasi ničnost sklepa EIB z dne 28. februarja 2020, v skladu s katerim naj bi bile odsotnosti tožeče stranke z zdravniških pregledov 23. decembra 2019, 3. februarja in 28. februarja 2020 glede na člen 3.6 priloge X k upravnim določbam, ki se uporabljajo za osebje, neupravičene odsotnosti;
               
            
                  —
               
               
                  po potrebi razglasi ničnost sklepa z dne 15. julija o zavrnitvi upravne pritožbe tožeče stranke zoper prvotni sklep z dne 28. februarja 2020;
               
            
                  —
               
               
                  EIB naloži povrnitev nepremoženjske škode tožeče stranke;
               
            
                  —
               
               
                  EIB naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  —
               
               
                  Prvi tožbeni razlog: kršitev členov 2.3 in 3.6 priloge X k upravnim določbam. Tožeča stranka v zvezi s tem trdi, da se zdravstvenih pregledov ni mogla udeležiti zaradi višje sile, in se torej sklicuje na izjeme iz navedenih določb.
               
            
                  —
               
               
                  Drugi tožbeni razlog: kršitev dolžnosti skrbnega ravnanja in načela sorazmernosti. Tožeča stranka zlasti trdi, da se lahko zaradi sistematičnosti zdravstvenih pregledov, ki jih tožena stranka določi po vsakem zdravniškem potrdilu o nezmožnosti, poslabša njeno zdravstveno stanje, ker se jo sili v pomnoževanje pravnih sredstev, in da se z njo kršita navedeni načeli.
               
            
                  —
               
               
                  Tretji tožbeni razlog: ugovor nezakonitosti. Po mnenju tožeče stranke se s členom 3.4 priloge X kršita člena 31 in 34 Listine Evropske unije o temeljnih pravicah, ker uporaba tega člena dejansko povzroči, da na eni strani izgubi letni dopust in na drugi strani vse osebne prejemke od takrat, ko izrabi svoj letni dopust.